Proposta għal DEĊIŻJONI TAL-KUNSILL dwar il-konklużjoni tal-Ftehim bejn l-Unjoni Ewropea u r-Repubblika tal-Kap Verde dwar ċerti aspetti tas-servizzi bl-ajru /* KUMM/2010/0591 finali - NLE 2010/0296 */





[pic] | IL-KUMMISSJONI EWROPEA | Brussel 22.10.2010 KUMM(2010) 591 finali 2010/0296 (NLE) Proposta għal DEĊIŻJONI TAL-KUNSILL dwar il-konklużjoni tal-Ftehim bejn l-Unjoni Ewropea u r-Repubblika tal-Kap Verde dwar ċerti aspetti tas-servizzi bl-ajru MEMORANDUM TA’ SPJEGAZZJONI 1. Kuntest tal-proposta | 110 | Raġunijiet u għanijiet tal-proposta B’segwitu għas-sentenzi tal-Qorti tal-Ġustizzja fil-każijiet imsejħa “Smewwiet Miftuħa” (Open Skies), fil-5 ta’ Ġunju 2003 l-Kunsill ta mandat lill-Kummissjoni biex tiftaħ negozjati ma’ pajjiżi terzi dwar is-sostituzzjoni ta’ ċerti dispożizzjonijiet fil-ftehimiet eżistenti bi ftehim fil-livell tal-Unjoni[1] (il-“mandat orizzontali”). L-għanijiet ta’ ftehimiet bħal dawn huma li t-trasportaturi bl-ajru kollha tal-Unjoni Ewropea jingħatalhom aċċess għar-rotot bejn l-Unjoni Ewropea u pajjiżi terzi, u biex il-ftehimiet bilaterali dwar is-servizzi bl-ajru bejn l-Istati Membri tal-Unjoni Ewropea u pajjiżi terzi jinġiebu f’konformità mal-liġi tal-Unjoni Ewropea. | 120 | Kuntest ġenerali Ir-relazzjonijiet internazzjonali tal-avjazzjoni bejn l-Istati Membri tal-Unjoni Ewropea u pajjiżi terzi tradizzjonalment kienu rregolati bi ftehimiet bilaterali dwar is-servizzi bl-ajru bejn l-Istati Membri tal-Unjoni Ewropea u pajjiżi terzi, l-Annessi għal dawn il-ftehimiet u arranġamenti bilaterali jew multilaterali relatati oħra. Il-klawżoli tradizzjonali ta’ deżinjazzjoni fil-ftehimiet bilaterali dwar is-servizzi bl-ajru tal-Istati Membri jiksru l-liġi tal-Unjoni Ewropea. Huma jippermettu lil pajjiż terz jirrifjuta, jirtira jew jissospendi l-permessi jew l-awtorizzazzjonijiet ta’ trasportatur bl-ajru li jkun ġie magħżul minn Stat Membru tal-Unjoni Ewropea iżda li ma jkunx jappartjeni sostanzjalment għal dak l-Istat Membru u kkontrollat minnu jew miċ-ċittadini tiegħu. Dan instab li jikkostitwixxi diskriminazzjoni kontra t-trasportaturi tal-Unjoni Ewropea stabbiliti fit-territorju ta’ Stat Membru iżda li jappartjenu lil ċittadini ta’ Stati Membri oħrajn u kkontrollati minnhom. Dan huwa kontra l-Artikolu 49 tat-Trattat dwar il-Funzjonament tal-Unjoni Ewropea li jiggarantixxi liċ-ċittadini tal-Istati Membri tal-Unjoni Ewropea li jkunu eżerċitaw il-libertà tagħhom tal-istabbiliment l-istess trattament fl-Istat Membru ospitanti bħal dak li jingħata liċ-ċittadini ta’ dak l-Istat Membru. Hemm kwistjonijiet oħra, bħat-tassazzjoni tal-fjuwil tal-avjazzjoni jew il-kompetizzjoni, fejn il-konformità mal-liġi tal-Unjoni Ewropea għandha tiġi żgurata billi jiġu emendati jew ikkumplimentati d-dispożizzjonijiet eżistenti fil-ftehimiet bilaterali bejn l-Istati Membri tal-Unjoni Ewropea u pajjiżi terzi dwar is-servizzi bl-ajru. | 130 | Dispożizzjonijiet eżistenti fil-qasam tal-proposta Id-dispożizzjonijiet tal-Ftehim jissostitwixxu jew jikkumplimentaw id-dispożizzjonijiet eżistenti fit-tmien ftehimiet bilaterali bejn l-Istati Membri tal-Unjoni Ewropea u r-Repubblika tal-Kap Verde dwar is-servizzi bl-ajru. | 140 | Konsistenza mal-politiki u l-għanijiet l-oħra tal-Unjoni Il-Ftehim se jaqdi għan fundamentali tal-politika tal-avjazzjoni esterna tal-Unjoni Ewropea billi l-ftehimiet bilaterali eżistenti dwar is-servizzi bl-ajru jinġiebu f’konformità mal-liġi tal-Unjoni Ewropea. | 2. Konsultazzjoni mal-partijiet interessati u valutazzjoni tal-impatt | Konsultazzjoni mal-partijiet interessati | 211 | Metodi ta’ konsultazzjoni, setturi ewlenin fil-mira u profil ġenerali ta' dawk li wieġbu L-Istati Membri tal-Unjoni Ewropea kif ukoll l-industrija ġew ikkonsultati matul in-negozjati. | 212 | Sommarju tar-risposti u kif ġew meqjusa Il-kummenti tal-Istati Membri tal-Unjoni Ewropea u tal-industrija ġew ikkunsidrati. | 3. L-elementi legali tal-proposta | 305 | Sommarju tal-azzjoni proposta Skont il-mekkaniżmi u d-direttivi fl-Anness għall-“mandat orizzontali”, il-Kummissjoni nnegozjat ftehim mar-Repubblika tal-Kap Verde li jissostitwixxi ċerti dispożizzjonijiet fil-ftehimiet bilaterali eżistenti bejn l-Istati Membri tal-Unjoni Ewropea u r-Repubblika tal-Kap Verde dwar is-servizzi bl-ajru. L-Artikolu 2 tal-Ftehim jissostitwixxi l-klawżoli tradizzjonali ta’ deżinjazzjoni bi klawżola ta’ deżinjazzjoni tal-UE, li tagħti l-possibbiltà lit-trasportaturi kollha tal-Unjoni Ewropea li jibbenefikaw mid-dritt tal-istabbiliment. L-Artikolu 4 jikkonċerna t-tassazzjoni tal-fjuwil tal-avjazzjoni, kwistjoni li ġiet armonizzata bid-Direttiva tal-Kunsill 2003/96/KE li tirriforma l-istruttura tal-Komunità dwar tassazzjoni fuq prodotti ta’ enerġija u elettriku, u b’mod partikolari l-Artikolu 14 (2) tagħha. L-Artikolu 5 jsolvi kunflitti potenzjali mar-regoli tal-Unjoni Ewropea dwar il-kompetizzjoni. | 310 | Bażi legali It-Trattat TFUE l-Artikoli 100(2), 218(6) | 329 | Il-prinċipju tas-sussidjarjetà Il-proposta hija bbażata kompletament fuq il-“mandat orizzontali” mogħti mill-Kunsill b’kunsiderazzjoni tal-kwistjonijiet koperti mil-liġi tal-Unjoni Ewropea u l-ftehimiet bilaterali dwar is-servizzi bl-ajru. | Il-prinċipju tal-proporzjonalità Il-Ftehim jemenda jew jikkumplimenta dispożizzjonijiet fil-ftehimiet bilaterali dwar is-servizzi bl-ajru unikament safejn meħtieġ biex tiġi żgurata l-konformità mal-liġi tal-Unjoni Ewropea. | L-għażla tal-istrumenti | 342 | Il-Ftehim bejn l-Unjoni Ewropea u r-Repubblika ta’ Kap Verde huwa l-aktar strument effikaċi biex il-ftehimiet bilaterali eżistenti kollha bejn l-Istati Membri tal-Unjoni Ewropea u r-Repubblika tal-Kap Verde dwar is-servizzi bl-ajru jinġiebu f’konformità mal-liġi tal-Unjoni Ewropea. | 4. L-implikazzjoni għall-baġit | 409 | Il-proposta ma għandha l-ebda implikazzjoni għall-baġit tal-Unjoni Ewropea. | 5. Informazzjoni addizzjonali | 510 | Simplifikazzjoni | 511 | Il-proposta tipprovdi għas-simplifikazzjoni tal-leġiżlazzjoni. | 512 | Id-dispożizzjonijiet rilevanti tal-ftehimiet bilaterali bejn l-Istati Membri tal-Unjoni Ewropea u r-Repubblika tal-Kap Verde dwar is-servizzi bl-ajru jiġu sostitwiti jew ikkumplimentati b’dispożizzjonijiet fi ftehim waħdieni tal-Unjoni Ewropea. | 570 | Spjegazzjoni dettaljata tal-proposta B’konformità mal-proċedura standard għall-iffirmar u l-konklużjoni ta’ ftehimiet internazzjonali, il-Kunsill huwa mitlub japprova d-deċiżjonijiet dwar l-iffirmar u l-konklużjoni tal-Ftehim bejn l-Unjoni Ewropea u r-Repubblika ta’ Kap Verde dwar ċerti aspetti tas-servizzi bl-ajru u jaħtar il-persuni awtorizzati biex jiffirmaw il-Ftehim f’isem l-Unjoni Ewropea. | 2010/0296 (NLE) Proposta għal DEĊIŻJONI TAL-KUNSILL dwar il-konklużjoni tal-Ftehim bejn l-Unjoni Ewropea u r-Repubblika tal-Kap Verde dwar ċerti aspetti tas-servizzi bl-ajru IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 100(2), flimkien mal-Artikolu 218(6) tiegħu, Wara li kkunsidra l-proposta mill-Kummissjoni Ewropea[2], Wara li kkunsidra l-approvazzjoni tal-Parlament Ewropew[3], Billi: (1) Bid-Deċiżjoni tiegħu tal-5 ta’ Ġunju 2003, il-Kunsill awtorizza lill-Kummissjoni biex tiftaħ negozjati ma’ pajjiżi terzi dwar is-sostituzzjoni ta’ ċerti dispożizzjonijiet fil- ftehimiet bilaterali eżistenti bi ftehim fil-livell tal-Unjoni, (2) F’isem l-Unjoni Ewropea, il-Kummissjoni nnegozjat Ftehim dwar ċerti aspetti tas-servizzi bl-ajru mar-Repubblika tal-Kap Verde skont il-mekkaniżmi u d-direttivi fl-Anness għad-Deċiżjoni tal-Kunsill tal-5 ta’ Ġunju 2003, (3) Il-Ftehim ġie ffirmat f’isem l-Unjoni Ewropea nhar il-[...] suġġett għall-konklużjoni possibbli tiegħu f’data aktar ’il quddiem, skont id-Deċiżjoni.../.../KE tal-Kunsill nhar il-[...][4], (4) Il-Ftehim għandu jiġi approvat. ADOTTA DIN ID-DEĊIŻJONI: Artikolu 1 1. Il-Ftehim dwar ċerti aspetti tas-servizzi bl-ajru bejn l-Unjoni Ewropea u r-Repubblika tal-Kap Verde huwa approvat f’isem l-Unjoni. 2. It-test tal-Ftehim huwa anness ma’ din id-Deċiżjoni. Artikolu 2 Il-President tal-Kunsill huwa awtorizzat li jinnomina l-persuna bis-setgħa li tagħmel in-notifika prevista fl-Artikolu 8(1) tal-Ftehim. Magħmul fi Brussell, Għall-Kunsill Il-President ABBOZZ FTEHIM bejn l-Unjoni Ewropea u r-Repubblika tal-Kap Verde dwar ċerti aspetti tas-servizzi bl-ajru L-UNJONI EWROPEA min-naħa l-waħda, u IR-REPUBBLIKA TAL-KAP VERDE (minn issa ’l quddiem imsejħa “Kap Verde”) min-naħa l-oħra (minn issa ’l quddiem imsejħa “il-Partijiet”) FILWAQT LI JINNUTAW li ġew konklużi ftehimiet bilaterali bejn diversi Stati Membri tal-Unjoni Ewropea u Kap Verde dwar is-servizzi bl-ajru li fihom dispożizzjonijiet kontra l-liġi tal-Unjoni Ewropea, FILWAQT LI JINNUTAW li l-Unjoni Ewropea għandha kompetenza esklussiva fir-rigward ta’ diversi aspetti li jistgħu jiġu inklużi fi ftehimiet bilaterali bejn Stati Membri tal-Unjoni Ewropea u pajjiżi terzi dwar is-servizzi bl-ajru, FILWAQT LI JINNUTAW li skont il-liġi tal-Unjoni Ewropea, it-trasportaturi bl-ajru tal-Unjoni Ewropea stabbiliti fi Stat Membru tal-Unjoni Ewropea għandhom id-dritt għal aċċess mhux diskriminatorju għal rotot tal-ajru bejn l-Istati Membri tal-Unjoni Ewropea u pajjiżi terzi, WARA LI KKUNSIDRAW il-ftehimiet bejn l-Unjoni Ewropea u ċerti pajjiżi terzi li jipprovdu l-possibbiltà għaċ-ċittadini ta’ dawn il-pajjiżi terzi li jiksbu sjieda ta’ trasportaturi bl-ajru liċenzjati skont il-liġi tal-Unjoni Ewropea, FILWAQT LI JIRRIKONOXXU li ċerti dispożizzjonijiet tal-ftehimiet bilaterali bejn l-Istati Membri tal-Unjoni Ewropea u Kap Verde dwar is-servizzi bl-ajru, li huma kontra l-liġi tal-Unjoni Ewropea, għandhom jinġiebu f’konformità magħha biex tiġi stabbilita bażi legali tajba għas-servizzi bl-ajru bejn l-Unjoni Ewropea u Kap Verde u biex tiġi ppreżervata l-kontinwità ta’ dawn is-servizzi bl-ajru, FILWAQT LI JIRRIKONOXXU li fil-konklużjoni ta’ kwalunkwe ftehimiet mill-Gvern tar-Repubblika tal-Kap Verde ma’ Stati li mhumiex Membri tal-UE dwar is-servizzi bl-ajru, Kap Verde jimplimenta l-politika u r-regoli tiegħu stess dwar is-sjieda u l-kontroll tat-trasportaturi bl-ajru, FILWAQT LI JINNUTAW li skont il-liġi tal-Unjoni Ewropea, it-trasportaturi bl-ajru tal-Unjoni Ewropea ma jistgħux, bi prinċipju, jagħmlu ftehimiet li jistgħu jaffettwaw il-kummerċ bejn l-Istati Membri tal-Unjoni Ewropea u li jkollhom bħala għan jew effett il-prevenzjoni, ir-restrizzjoni jew it-tagħwiġ tal-kompetizzjoni, FILWAQT LI JIRRIKONOXXU li d-dispożizzjonijiet fil-ftehimiet bilaterali dwar is-servizzi bl-ajru konklużi bejn l-Istati Membri tal-Unjoni Ewropea u Kap Verde li i) jirrikjedu jew jiffavorixxu l-adozzjoni ta’ ftehimiet bejn impriżi, deċiżjonijiet minn assoċjazzjonijiet ta’ impriżi jew prassi konċertati li jipprevjenu, jagħwġu jew jirrestrinġu l-kompetizzjoni bejn trasportaturi bl-ajru fuq ir-rotot rilevanti; jew ii) isaħħu l-effetti ta’ kwalunkwe ftehim, deċiżjoni jew prassi konċertata bħal dawn; jew iii) jiddelegaw lit-trasportaturi bl-ajru jew lil operaturi ekonomiċi privati oħra r-responsabbiltà għat-teħid tal-miżuri li jipprevjenu, jagħwġu jew jirrestrinġu l-kompetizzjoni bejn it-trasportaturi bl-ajru fuq ir-rotot rilevanti jistgħu jrendu r-regoli tal-kompetizzjoni applikabbli għall-impriżi ineffettivi, FILWAQT LI JINNUTAW li mhuwiex għan tal-Unjoni Ewropea, bħala parti minn dan il-ftehim, li jiżdied il-volum totali tat-traffiku fl-ajru bejn l-Unjoni Ewropea u Kap Verde, li jiġi affettwat il-bilanċ bejn it-trasportaturi bl-ajru tal-Unjoni Ewropea u t-trasportaturi bl-ajru ta’ Kap Verde, jew li jiġu nnegozjati emendi għad-dispożizzjonijiet tal-ftehimiet bilaterali eżistenti dwar is-servizzi bl-ajru li jikkonċernaw id-drittijiet tat-traffiku. FTIEHMU KIF ĠEJ: ARTIKOLU 1 Dispożizzjonijiet ġenerali 1. Għall-finijiet ta’ dan il-Ftehim, l-‘Istati Membri tal-UE’ għandha tfisser l-Istati Membri tal-Unjoni Ewropea; it-‘Trattati tal-UE’ għandha tfisser it-Trattat fuq l-Unjoni Ewropea u t-Trattat dwar il-Funzjonament tal-Unjoni Ewropea; ‘Parti’ għandha tfisser parti kontraenti ta’ dan il-ftehim; ‘trasportatur bl-ajru’ għandha tfisser ukoll linja tal-ajru; ‘territorju tal-Unjoni Ewropea’ għandha tfisser territorji tal-Istati Membri li għalihom japplikaw it-Trattati tal-UE. 2. Ir-referenzi f’kull wieħed mill-ftehimiet elenkati fl-Anness 1 għaċ-ċittadini tal-Istat Membru tal-UE li jkun Parti minn dak il-ftehim għandhom jinftiehmu bħala li jirreferu għaċ-ċittadini tal-Istati Membri tal-Unjoni Ewropea. 3. Ir-referenzi f’kull wieħed mill-ftehimiet elenkati fl-Anness 1 għal trasportaturi bl-ajru jew linji tal-ajru tal-Istati Membru tal-UE li huwa Parti minn dak il-ftehim għandhom jinftiehmu li qed jirreferu għal trasportaturi bl-ajru jew linji tal-ajru magħżula minn dak l-Istat Membru. ARTIKOLU 2 Deżinjazzjoni, Awtorizzazzjoni u Revoka minn Stat Membru tal-UE 4. Id-dispożizzjonijiet fil-paragrafi 2 sa 4 ta’ dan l-Artikolu għandhom jieħdu post id-dispożizzjonijiet korrispondenti fl-artikoli elenkati fl-Anness 2 (a) u (b) rispettivament, fir-rigward tad-deżinjazzjoni ta’ trasportatur bl-ajru, u l-liċenzji u l-permessi mogħtija lilu. 5. Mal-wasla ta’ deżinjazzjoni minn Stat Membru tal-UE, Kap Verde għandu jagħti l-awtorizzazzjonijiet u l-permessi xierqa bl-anqas dewmien proċedurali, sakemm: i. it-trasportatur bl-ajru jkun stabbilit, skont it-Trattati tal-UE, fit-territorju tal-Istat Membru tal-UE li jagħmel id-deżinjazzjoni u jkollu Liċenzja Operattiva valida skont il-liġi tal-Unjoni Ewropea; u ii. jiġi eżerċitat u jibqa’ jsir kontroll regolatorju effettiv tat-trasportatur bl-ajru mill-Istat Membru tal-UE responsabbli biex joħroġ iċ-Ċertifikat tal-Operatur bl-Ajru tiegħu, u l-awtorità ajronawtika rilevanti tkun identifkata b’mod ċar fid-deżinjazzjoni; u iii. it-trasportatur bl-ajru jkun il-proprjetà, direttament jew permezz ta’ maġġoranza azzjonarja, u jkun effettivament ikkontrollat mill-Istati Membri tal-UE u/jew miċ-ċittadini ta’ Stati Membri tal-UE, u/jew minn stati oħra elenkati fl-Anness 3 u/jew ċittadini ta’ stati oħra bħal dawn. 6. Kap Verde jista’ jirrifjuta, jirrevoka, jissospendi jew jillimita l-awtorizzazzjonijiet jew il-permessi ta’ trasportatur bl-ajru magħżul minn Stat Membru tal-UE meta: i. it-trasportatur bl-ajru ma jkunx stabbilit, skont it-Trattati tal-UE, fit-territorju tal-Istat Membru tal-UE li jagħmel id-deżinjazzjoni jew ma jkollux Liċenzja Operattiva valida skont il-liġi tal-Unjoni Ewropea; jew ii. ma jiġix eżerċitat jew ma jibqax isir kontroll regolatorju effettiv tat-trasportatur bl-ajru mill-Istat Membru tal-UE responsabbli biex joħroġ iċ-Ċertifikat tal-Operatur bl-Ajru tiegħu, jew l-awtorità ajronawtika rilevanti ma tkunx identifikata b’mod ċar fid-deżinjazzjoni; jew iii. it-trasportatur bl-ajru ma jkunx il-proprjetà, direttament jew permezz ta’ maġġoranza azzjonarja, jew ma jkunx effettivament kontrollat mill-Istati Membri tal-UE u/jew miċ-ċittadini ta’ Stati Membri tal-UE, u/jew minn stati oħra elenkati fl-Anness 3 u/jew ċittadini ta’ stati oħra bħal dawn. 7. Fl-eżerċizzju tad-dritt tiegħu skont il-paragrafu 3 ta’ dan l-Artikolu, Kap Verde ma għandux jiddiskrimina bejn it-trasportaturi bl-ajru tal-Istati Membri tal-UE fuq bażi ta’ nazzjonalità. ARTIKOLU 3 Is-sikurezza 8. Id-dispożizzjonijiet fil-paragrafu 2 ta’ dan l-Artikolu għandhom jikkumplimentaw id-dispożizzjonijiet korrispondenti fl-artikoli elenkati fl-Anness 2 (c). 9. Meta Stat Membru tal-UE jkun iddeżinja trasportatur bl-ajru li l-kontroll regolatorju tiegħu jkun eżerċitat u miżmum minn Stat Membru ieħor tal-UE, id-drittijiet ta’ Kap Verde taħt id-dispożizzjonijiet tas-sikurezza tal-ftehim bejn l-Istat Membru tal-UE li jkun iddeżinja t-trasportatur bl-ajru u Kap Verde għandhom japplikaw b’mod ugwali fir-rigward tal-adozzjoni, l-eżerċizzju jew il-manteniment tal-istandards tas- sikurezza mill-Istat Membru l-ieħor tal-UE u fir-rigward tal-awtorizzazzjoni għall-operat ta’ dak it-trasportatur bl-ajru. ARTIKOLU 4 It-tassazzjoni tal-fjuwil tal-avjazzjoni 10. Id-dispożizzjonijiet fil-paragrafu 2 ta’ dan l-Artikolu għandhom jikkumplimentaw id-dispożizzjonijiet korrispondenti fl-artikoli elenkati fl-Anness 2 (d). 11. Minkejja kwalunkwe dispożizzjoni oħra kontra dan, xejn f’kull wieħed mill-ftehimiet elenkati fl-Anness 2 (d) m’għandu jżomm Stat Membru tal-UE milli jimponi, fuq bażi mhux diskriminatorja, taxxi, imposti, dazji, drittijiet jew ħlasijiet fuq fjuwil ipprovdut fit-territorju tiegħu għall-użu fuq inġenju tal-ajru ta’ trasportatur bl-ajru ddeżinjat ta’ Kap Verde li jopera bejn punt fit-territorju ta’ dak l-Istat Membru tal-UE u punt ieħor fit-territorju ta’ dak l-Istat Membru tal-UE jew fit-territorju ta’ Stat Membru ieħor tal-UE. ARTIKOLU 5 Il-kompatibbiltà mar-regoli dwar il-kompetizzjoni 12. Minkejja kwalunkwe dispożizzjoni oħra kontra dan, xejn f’kull wieħed mill-ftehimiet elenkati fl-Anness 1 m’għandu (i) jirrikjedi jew jiffavorixxi l-adozzjoni ta’ ftehimiet bejn impriżi, deċiżjonijiet minn assoċjazzjonijiet tal-impriżi jew prassi konċertati li jipprevjenu jew jagħwġu l-kompetizzjoni; (ii) isaħħaħ l-effetti ta’ kwalunkwe ftehim, deċiżjoni jew prassi konċertata bħal dawn; jew (iii) jiddelega lil operaturi ekonomiċi privati r-responsabbiltà għat-teħid ta’ miżuri li jipprevjenu, jagħwġu jew jirrestrinġu l-kompetizzjoni. 13. Id-dispożizzjonijiet inklużi fil-ftehimiet elenkati fl-Anness 1 li huma inkompatibbli mal-paragrafu 1 ta’ dan l-Artikolu ma għandhomx jiġu applikati. ARTIKOLU 6 Annessi għal dan il-Ftehim L-Annessi għal dan il-Ftehim għandhom jiffurmaw parti integrali minnu. ARTIKOLU 7 Reviżjoni jew emendi Il-Partijiet jistgħu, f’kull ħin, jirrevedu jew jemendaw dan il-Ftehim b’kunsens reċiproku. ARTIKOLU 8 Id-dħul fis-seħħ u l-applikazzjoni provviżorja 14. Dan il-Ftehim għandu jidħol fis-seħħ meta l-Partijiet jkunu nnotifikaw lil xulxin bil-miktub li l-proċeduri interni rispettivi tagħhom meħtieġa għad-dħul fis-seħħ tiegħu ġew kompletati. 15. Minkejja l-paragrafu 1, il-Partijiet jaqblu li japplikaw dan il-Ftehim provviżorjament mill-ewwel jum tax-xahar wara d-data li fiha l-Partijiet ikunu nnotifikaw lil xulxin dwar it-tlestija tal-proċeduri meħtieġa għal dan il-għan. 16. Dan il-Ftehim għandu japplika għall-ftehimiet u l-arranġamenti kollha elenkati fl-Anness 1 inklużi dawk li, fid-data tal-iffirmar ta’ dan il-Ftehim, ikunu għadhom ma daħlux fis-seħħ u għadhomx mhux qed jiġu applikati b’mod provviżorju. ARTIKOLU 9 It-terminazzjoni 17. Fil-każ li ftehim elenkat fl-Anness 1 jiġi tterminat, id-dispożizzjonijiet kollha ta’ dan il-Ftehim li jirrigwardaw il-ftehim elenkat fl-Anness 1 ikkonċernat għandhom jiġu tterminati fl-istess waqt. 18. Fil-każ li l-ftehimiet kollha elenkati fl-Anness 1 jiġu tterminati, dan il-Ftehim għandu jiġi tterminat fl-istess waqt. B’XHIEDA TA’ DAN, il-firmatarji, awtorizzati kif jixraq, iffirmaw dan il-Ftehim. Magħmul [….] f’żewġ kopji, illum […] jum ta’ […, …] bil-lingwa Bulgara, Ċeka, Daniża, Olandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena, Spanjola u Svediża, it-testi kollha awtentiċi indaqs. GĦALL-UNJONI EWROPEA: GĦAR-REPUBBLIKA TAL-KAP VERDE: ANNESS 1 Lista tal-ftehimiet imsemmija fl-Artikolu 1 ta’ dan il-Ftehim (a) Ftehimiet dwar is-servizzi bl-ajru bejn Kap Verde u l-Istati Membri tal-Unjoni Ewropea li, fid-data tal-iffirmar ta’ dan il-Ftehim, ġew konklużi, iffirmati u/jew qed jiġu applikati provviżorjament - Ftehim bejn il-Gvern tar-Renju tal-Belġju u l-Gvern tar-Repubblika tal-Kap Verde dwar it-Trasport bl-Ajru ffirmat fi Brussell nhar it-22 ta’ Ġunju 1998, minn issa ’l quddiem imsejjaħ “Il-Ftehim Kap Verde – Belġju” fl-Anness 2; - Ftehim dwar it-Trasport bl-Ajru bejn il-Gvern tar-Repubblika Federali tal-Ġermanja u l-Gvern tar-Repubblika tal-Kap Verde ffirmat f’Berlin nhar id-19 ta’ Ġunju 2001, minn issa ’l quddiem imsejjaħ “Il-Ftehim Kap Verde – Ġermanja” fl-Anness 2; - Ftehim bejn il-Gvern tar-Repubblika Taljana u l-Gvern tar-Repubblika tal-Kap Verde dwar is-Servizzi bl-Ajru ffirmat fi Praia nhar is-7 ta’ Lulju 1998, minn issa ’l quddiem imsejjaħ “Il-Ftehim Kap Verde – Italja ” fl-Anness 2; - Ftehim bejn ir-Renju tal-Olanda u r-Repubblika tal-Kap Verde għas-servizzi bl-ajru ffirmat fl-Aja nhar il-21 ta’ Diċembru 1988, minn issa ’l quddiem imsejjaħ “Il-Ftehim Kap Verde – Olanda” fl-Anness 2; - Ftehim bejn ir-Repubblika Portugiża u r-Repubblika tal-Kap Verde fir-rigward tat-Trasport bl-Ajru magħmul f’Lisbona nhar id-9 ta’ Marzu 2004, minn issa ’l quddiem imsejjaħ “Il-Ftehim Kap Verde – Portugall” fl-Anness 2; - Ftehim bejn il-Gvern tar-Repubblika Soċjalista tar-Rumanija u l-Gvern tar-Repubblika tal-Kap Verde dwar is-Servizzi bl-Ajru ffirmat f’Bukarest nhar il-31 ta’ Awwissu 1983, minn issa ’l quddiem imsejjaħ “Il-Ftehim Kap Verde – Rumanija” fl-Anness 2; - Ftehim bejn ir-Renju ta’ Spanja u r-Repubblika ta’ Kap Verde fir-rigward ta’ Servizzi bl-Ajru ffirmat f’Madrid nhar id-19 ta’ Settembru 2002, minn issa ’l quddiem imsejjaħ “Il-Ftehim Kap Verde – Spanja” fl-Anness 2; - Ftehim bejn il-Gvern tar-Renju Unit tal-Gran Brittanja u l-Irlanda ta’ Fuq u l-Gvern tar-Repubblika tal-Kap Verde dwar is-Servizzi bl-Ajru ffirmat fi Praia nhar id-9 ta’ Jannar 2007, minn issa ’l quddiem imsejjaħ “Il-Ftehim Kap Verde – Renju Unit” fl-Anness 2; (b) Ftehimiet dwar is-servizzi bl-ajru u arranġamenti oħra inizjalati u ffirmati bejn Kap Verde u l-Istati Membri tal-Unjoni Ewropea li, fid-data tal-iffirmar ta’ dan il-Ftehim, għadhom ma daħlux fis-seħħ u għadhom mhux qed jiġu applikati provviżorjament ANNESS 2 Lista ta’ artikoli fil-ftehimiet elenkati fl-Anness 1 u msemmija fl-Artikoli 2 sa 4 ta’ dan il-Ftehim (a) Id-deżinjazzjoni: - L-Artikolu 3 tal-Ftehim Kap Verde – Belġju; - L-Artikolu 3 tal-Ftehim Kap Verde – Ġermanja; - L-Artikolu 4 tal-Ftehim Kap Verde – Italja; - L-Artikolu 3 tal-Ftehim Kap Verde – Olanda; - L-Artikolu 3 tal-Ftehim Kap Verde –Rumanija; - L-Artikolu 3 tal-Ftehim Kap Verde – Spanja; (b) Ir-rifjut, ir-revoka, is-sospensjoni jew il-limitazzjoni tal-awtorizzazzjonijiet jew tal-permessi: - L-Artikolu 5 tal-Ftehim Kap Verde – Belġju; - L-Artikoli 3 u 4 tal-Ftehim Kap Verde – Ġermanja; - L-Artikoli 4 u 5 tal-Ftehim Kap Verde – Italja; - L-Artikoli 3 u 4 tal-Ftehim Kap Verde – Olanda; - L-Artikolu 4 tal-Ftehim Kap Verde – Rumanija; - L-Artikolu 4 tal-Ftehim Kap Verde – Spanja; (c) Is-sikurezza: - L-Artikolu 12 tal-Ftehim Kap Verde – Ġermanja; - L-Artikolu 10 tal-Ftehim Kap Verde – Italja; - L-Artikolu 15 tal-Ftehim Kap Verde – Portugall; - Artikolu 9 tal-Ftehim Kap Verde – Rumanija; - L-Artikolu 13 tal-Ftehim Kap Verde – Spanja; (d) It-tassazzjoni tal-fjuwil tal-avjazzjoni: - L-Artikolu 10 tal-Ftehim Kap Verde – Belġju; - L-Artikolu 6 tal-Ftehim Kap Verde – Ġermanja; - L-Artikolu 6 tal-Ftehim Kap Verde – Italja; - L-Artikolu 6 tal-Ftehim Kap Verde – Olanda; - L-Artikolu 11 tal-Ftehim Kap Verde – Rumanija; - L-Artikolu 5 tal-Ftehim Kap Verde – Spanja. ANNESS 3 Lista ta’ stati oħra msemmija fl-Artikolu 2 ta’ dan il-Ftehim (a) Ir-Repubblika tal-Islanda (taħt il-Ftehim dwar iż-Żona Ekonomika Ewropea) ; (b) Il-Prinċipat tal-Liechtenstein (taħt il-Ftehim dwar iż-Żona Ekonomika Ewropea) ; (c) Ir-Renju tan-Norveġja (taħt il-Ftehim dwar iż-Żona Ekonomika Ewropea) ; (d) Il-Konfederazzjoni Svizzera (taħt il-Ftehim bejn il-Komunità Ewropea u l-Konfederazzjoni Svizzera dwar it-Trasport bl-Ajru) [1] Deċiżjoni tal-Kunsill 11323/03 tal-5 ta’ Ġunju 2003 (dokument ristrett) [2] ĠU C , , p. . [3] ĠU C , , p. . [4] ĠU C , , p. .